दरअसल मैंने पहले फिल्म फिर टीवी में काम किया है. ‘दृश्यम’ फिल्म के बाद मुझे हर कोई वैसी ही छोटी लड़की की भूमिका की औफर दे रहा था और मुझे वैसा नहीं करना था, इसलिए मैं मना करती रही. उसी दौरान मुझे टीवी धारावाहिक ‘एक घर बनाऊंगा’ का औफर मिला, मुझे वह पसंद आई और मैंने कर लिया. मुझे काम करते रहना पसंद है, बैठकर समय का दुरुपयोग नहीं करना चाहती थी और ये सही था मुझे टीवी के जरिये लोगों के घर तक पहुंचने का मौका भी मिला. आजकल फिल्म से टीवी और टीवी से फिल्मों में जाना आम बात है. बड़े-बड़े कलाकार भी टीवी पर आ रहे हैं. इसके अलावा आजकल टीवी की शूटिंग फिल्मों के जैसे ही हो रही है.